Document ID: 32010R1099

KOMISIJOS REGLAMENTAS (ES) Nr. 1099/2010
2010 m. lapkričio 26 d.
kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
kadangi:
(1)
Komisijos reglamente (EB) Nr. 669/2009 (2) nustatytos taisyklės dėl sustiprintos oficialios kontrolės, kuri turi būti atliekama to reglamento I priede išvardytiems negyvūniniams pašarams ir maisto produktams įvežimo į Reglamento (EB) Nr. 882/2004 I priede nurodytas teritorijas punktuose.
(2)
Reglamento (EB) Nr. 669/2009 2 straipsnyje nustatyta, kad to reglamento I priedo sąrašas turi būti peržiūrimas reguliariai ne rečiau kaip kartą per ketvirtį atsižvelgiant bent į tame straipsnyje nurodytus informacijos šaltinius.
(3)
Iš su maistu susijusių incidentų, apie kuriuos pranešta per Skubaus įspėjimo apie maisto produktus ir pašarus sistemą, paplitimo ir svarbos, įvairių Maisto ir veterinarijos tarnybos komandiruočių į trečiąsias šalis išvadų ir ketvirčio ataskaitų, kurias valstybės narės pateikė Komisijai pagal Reglamento (EB) Nr. 669/2009 15 straipsnį, matyti, kad būtina peržiūrėti minėto reglamento I priedo sąrašą.
(4)
Visų pirma peržiūrint I priedą reikia sumažinti tų prekių, kurių pagal minėtus informacijos šaltinius atitiktis susijusiems Sąjungos teisės aktams apskritai pagerėjo ir kurioms dabartinio lygmens oficiali kontrolė nebereikalinga, kontrolės dažnumą ir padidinti kitų prekių, kurių pagal tuos pačius šaltinius neatitiktis susijusiems Sąjungos teisės aktams yra didesnė ir kurioms reikia sustiprinti oficialią kontrolę, kontrolės dažnumą.
(5)
Todėl Reglamentas (EB) Nr. 669/2009 turėtų būti atitinkamai iš dalies pakeistas.
(6)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 669/2009 I priedas pakeičiamas šio reglamento priedo tekstu.
2 straipsnis
Šis reglamentas įsigalioja 2011 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. lapkričio 26 d.

Labels: 17
20
0
3
6
15